Document ID: /fineweb-2-swissfilter-quality_10-filterrobots/filtered/02038.jsonl.gz/2763

Persunas che vulan cugliunar la Suva fan adina dapli sforzs. Quai mussa in’analisa dal 2019 che l’Institut svizzer d’assicuranzas d’accidents ha fatg. Pli baud hajan cunzunt persunas singulas empruvà da retrair daners nungiustifitgadamain cun far indicaziuns faussas u manglusas. Ozendi dettia firmas faussas, lavur nunlubida, concurs fauss e schizunt quints da medis sfalsifitgads.
Ils cas da fraud sajan s’augmentads entaifer in onn da 400 sin 520. En tut haja la Suva impedì pajaments nungiustifitgads da passa 17 milliuns francs.